“Ngithe sengilala emuva kosuku lokuqala ngazitshela ukuthi ‘lolu usuku engibakhombisa ngalo ukuba lomafikizolo usefikile’. Ngemizuzu yokuqala bengisondele futhi bengiseduzane komuMelikana kodwa sithe sifika emqanseni, kwangishubela bonke benyamalala.
“Kuthe uma kuqhubeka ngazitshela ukuthi ngizobafica kodwa lutho ukubabona. Ngiqubekile ngibajaha ngizama ukubafica kanti besebejikeleze baze bangiqhamukela ngasemuva sebezongidlula okwesibili. Ngifunde lukhulu kulomjaho kanti futhi angizisoli ngalutho. Ngokungenela lomjaho ngizijubile, okuyiyona indlela yokufunda ngokushesha,” kusho uManaleng.
“Ave ngijabule,” kusho uVan Dyk. “Emijahweni eyisishiyagalombili kulonyaka, ngiyaqala ukungaphukelwa ibhayisikili. Ukuwina indondo yegolide ekhaya eNingizimu Afrika into emnandi kabi. Indlela ekuhlelwe ngayo isezingeni lemijaho ehlelwa phesheya kwezilwandle. Ileyo mgwaqo nje edinga ukuthintwa lapha nalaphaya Kanye nomoya obandayo. Ngaphandle kwalokho, konke kuhambe kahle kakhulu.”
U-Carol Cooke wase-Australia owine indondo yegolide esigabeni se-T2 uthe: “Ngiyaqala ukuza eNingizimu Afrika kanti ave kumnandi. Ngangingacabangi ukuthi ngingabe ngenza lento engiyenzayo kuleminyaka enginayo kodwa umjaho ubumnandi. Ngashiywa kuma-World Championships ngenyanga eyedlule, okwakungokokuqala kusukela ngonyaka ka2012 ngishiywa uJill Walsh waseMelika. Lokhu kwenze ukuba ngithi ‘akesibone ukuba ngingenzenjani’. Ngifunde lukhulu eSwitzerland ngenyanga edlule engikusebenzisile kulomjaho.
“Imina njalo ohlale ephambini ngedwa kodwa kube mnandi ukuba kube khona engibanga nabo, okusho ukuthi bekumele ngifunde amaqhinga okubabalekela.”